stanford-oval/wikipedia huggingface dataset:
Suomen ralli 2010
Reitti

Rallin reitti oli nyt lyhentynyt aiemmasta. Erikoiskokeita oli vain 19, vähemmän kuin koskaan. 310,79 km oli myös lyhyin kokonaismitta sitten vuoden 1975.
Rallin aiemmasta historiasta poiketen ralli päättyi nyt jo lauantai-iltana.
Juhlavuoden kunniaksi Laajavuoresta oli tehty rallin avauserikoiskoe. Erikoiskokeen alussa oli nyt uusi osuus, osittain asvaltilla. Koska Laajavuori oli nyt itse kilpailussa mukana, rallilla oli nyt uusi testierikoiskoe Muuramessa.
Myös Humalamäen erikoiskoetta suunniteltiin juhlavuoden reitille, mutta syystä tai toisesta suunnitelma ei toteutunut.
Perjantaina aamupäivän ja iltapäivän erikoiskokeet toistettiin lenkkien sisällä, ja toistokertojen välissä oli kokoomatauot Petäjävedellä ja Hankasalmella.
Sirkkamäen erikoiskoe ajettiin ensimmäistä kertaa sitten vuoden 1985. Edellisvuoden Kavalan erikoiskoe oli nimetty uudelleen Kolonkulmaksi.
Ruuhimäki oli nyt kokonaan poissa reitiltä ensimmäistä kertaa sitten vuoden 1986.
Kilpailun tapahtumia

Mikko Hirvonen ajoi rajusti ulos EK4:llä Urriassa ja keskeytti. Hirvosen keskeytettyä Petter Solberg johti rallia kunnes Latvala ohitti hänet EK7 Sirkkamäessä ja piti johtonsa loppuun asti.
Henning Solberg ajoi ulos EK8:lla Myhinpäässä. Kimi Räikkönen ajoi ulos EK12 Kolonkulmassa, mutta pääsi jatkamaan.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Jari-Matti Latvala |  Miikka Anttila | Ford Focus RS WRC 09 | 2:31.29,6 |  | 25 |
| 2. |  Sébastien Ogier |  Julien Ingrassia | Citroën C4 WRC | 2:31.39,7 | +10,1 | 18 |
| 3. |  Sébastien Loeb |  Daniel Elena | Citroën C4 WRC | 2:31.55,6 | +26,0 | 15 |
| 4. |  Petter Solberg |  Chris Patterson | Citroën C4 WRC | 2:32.00,3 | +30,7 | 12 |
| 5. |  Daniel Sordo |  Marc Martí | Citroën C4 WRC | 2:33.14,6 | +1.45,0 | 10 |
| 6. |  Matthew Wilson |  Scott Martin | Ford Focus RS WRC 08 | 2:37.13,3 | +5.43,7 | 8 |
| 7. |  Mads Østberg |  Jonas Andersson | Subaru Impreza WRC 2007 | 2:37.20,4 | +5.50,8 | 6 |
| 8. |  Juha Kankkunen |  Juha Repo | Ford Focus RS WRC 08 | 2:39.18,6 | +7.49,0 | 4 |
| 9. |  Juho Hänninen |  Mikko Markkula | Škoda Fabia S2000 | 2:40.34,6 | +9.05,0 | 2 |
| 10. |  Per-Gunnar Andersson |  Anders Fredriksson | Škoda Fabia S2000 | 2:41.45,3 | +10.15,7 | 1 |
Lähde:
PWRC:n voitti Ott Tänak.
SWRC:n voitti Juho Hänninen.
Muuta

Juha Kankkusen viimeinen kilpailu MM-tasolla
Jari-Matti Latvalan ensimmäinen MM-voitto Suomessa
Latvala oli nuorin koskaan Suomen MM-rallin voittanut 25-vuotiaana
Sébastien Ogierin ensimmäinen kilpailu Citroënin tehdastallissa.
Daniel Sordon ensimmäinen kilpailu Citroën Junior Teamissa.
Aiheesta muualla

Kuvia tai muita tiedostoja aiheesta Suomen ralli 2010 Wikimedia Commonsissa
Osakilpailut MM-rallikaudella 2010
Ruotsi
Meksiko
Jordania
Turkki
Uusi-Seelanti
Portugali
Bulgaria
Suomi
Saksa
Japani
Ranska
Katalonia
Wales
Rallin maailmanmestaruussarjan Suomen rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Rustoruohot

| Rustoruohot |
| --- | --- |
 Otarustoruoho Polycnemum arvense
Tieteellinen luokittelu
Kunta::  Kasvit
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Polycnemoideae
Suku::  Rustoruohot Polycnemum  L.
Katso myös
   Rustoruohot Wikispeciesissä   Rustoruohot Commonsissa 
Infobox OKNimi-testi OK: 
Rustoruohot (Polycnemum) on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu kuusi lajia. Niistä kaikki esiintyvät Euroopassa tai maanosan lähialueilla Välimeren ympäristössä. Suomessa on yksittäinen havainto luonnonvaraisena kasvaneesta otarustoruohosta (Polycnemum arvense).
Lajeja

Polycnemum arvense – otarustoruoho
Polycnemum fontanesii
Polycnemum heuffelii
Polycnemum majus – piikkirustoruoho
Polycnemum verrucosum
Aiheesta muualla

Finto: Kassu – Kasvien suomenkieliset nimet: Polycnemum
Suomen Lajitietokeskus: Rustoruohot (Polycnemum)
ITIS: Polycnemum (englanniksi)
United States Department of Agriculture (USDA): Polycnemum (englanniksi)
Flora of China: Polycnemum (englanniksi)
Tapani Hyvönen

Tapani Hyvönen (s. 6. kesäkuuta 1947 Sotkamo) on suomalainen muotoilija ja turkulaisen ED-Design-muotoilutoimiston toimitusjohtaja.
Tapani Hyvönen opiskeli teollista muotoilua Teknillisessä korkeakoulussa, josta valmistui 1974. Kahta vuotta myöhemmin hän perusti oman Destem-muotoilutoimistonsa, joka 1990 fuusioitui Ergonomia Designin kanssa ja syntyi ED-Design, nykyisin yksi suurimmista muotoilutoimistoista Pohjoismaissa.
Hyvönen on toteuttanut muotoiluprojekteja etenkin suomalaiselle elektroniikkateollisuudelle. Hänet palkittiin valtion taideteollisuuspalkinnolla 1984 ja valittiin Vuoden teolliseksi muotoilijaksi 1991. Pro Finnish Design -palkinnon hän sai 1992.
Tapani Hyvönen toimi kansainvälisen muotoilujärjestön Icsidin hallituksessa 1999–2003 ja uudelleen vuodesta 2009. Ornamon puheenjohtaja hän oli 2010–2012. Suomalaisten muotoilukilpailujen ja -palkintojen lisäksi Hyvönen on toiminut tuomariston jäsenenä muotoilukilpailuissa Itävallassa, Saksassa, Intiassa, Japanissa, Singaporessa ja Hongkongissa.
Reinaldo Rueda

| 0 | 1 | 2 |
| --- | --- | --- |

Henkilötiedot
Koko nimi: Reinaldo Rueda Rivera
Syntymäaika: 3. helmikuuta 1957 (ikä 67)
Syntymäpaikka: Cali, Kolumbia
Pituus: 173 cm
Seura
Seura:  Ecuadorin maajoukkue
Tehtävä: Päävalmentaja
Valmennusura
2000–2004 2004–2006 2007–2010 2010–2014 2015–2017 2017–:  Kolumbian nuorten maaj.  Kolumbian maajoukkue  Hondurasin maajoukkue  Ecuadorin maajoukkue  Atlético Nacional  Flamengo
Reinaldo Rueda (s. 3. helmikuuta 1957) on kolumbialainen jalkapallovalmentaja ja entinen amatöörijalkapalloilija. Elokuusta 2010 lähtien hän on toiminut Ecuadorin maajoukkueen päävalmentajana.
Ura

Ennen valmennusuraansa Rueda opiskeli liikuntatieteitä valmistuen Kölnin yliopistosta Saksasta maisteriksi. Hän on toiminut sittemmin yliopisto-opettajana sekä koulututtajana Kolumbian valmennusakatemiassa. Hän on suorittanut myös UEFA:n ja FIFA:n valmentajatutkinnot.
Ruedan oma pelaajaura rajoittuu amatööri- ja yliopistotasolle. Valmentajana hän on menestynyt Kolumbian nuorten maajoukkueiden peräsimessä. Hän johdatti Kolumbian alle 21-vuotiaat hopealle vuonna 2001 La Esperanza de Toulón'n turnauksessa Ranskassa. Alle 20-vuotiaiden maajoukkueen Rueda luotsasi MM-pronssille nuorten kisoissa 2003. Samana vuonna hän luotsasi alle 17-vuotiaat neljänneksi ikäluokan MM-kisoissa.
Alkuvuodesta 2004 Rueda nousi Kolumbian A-maajoukkueen päävalmentajaksi ja johdatti joukkueensa Copa Américassa 2004 lohkovoittoon. Tie katkesi kuitenkin välierissä tappioon Argentiinalle ja pronssit karkasivat Uruguaylle 2–1. Seuraavana vuonna Rueda luotsasi Kolumbian välieriin CONCACAF Gold Cupissa. Hän jätti tehtävänsä Kolumbian maajoukkueessa, kun paikka MM-kisoissa 2006 jäi pisteen päähän.
Tammikuussa 2007 Rueda siirtyi Hondurasin maajoukkueen päävalmentajaksi.  Rueda aloitti urakkansa hienosti Gold Cupissa 2007, kun Honduras voitti lohkonsa jättäen taakseen mm. Meksikon. Tie katkesi kuitenkin puolivälierissä yllätystappioon Guadeloupelle. Kaksi vuotta myöhemmin Honduras taisteli tiensä Gold Cupin välieriin, joissa se hävisi Yhdysvalloille 2–0.
Rueda jatkoi hyvää työtään myös näiden turnausten jälkeen ja johdatti Hondurasin MM-kisoihin 2010 toista kertaa maan historiassa. Ruedan johdolla joukkue haki maan historian ensimmäistä voittoa MM-kisoissa, mutta se jäi haaveeksi. Tappiot Espanjaa ja Chileä vastaan sysäsivät joukkueen lohkojumboksi. Ainoan pisteen se saalisti maalittomalla tasapelillä Sveitsiä vastaan päätöskierroksella.
Heinäkuun lopulla 2010 Rueda jätti tehtävänsä Hondurasin maajoukkuevalmentajana. Pian tämän jälkeen hänestä tuli Ecuadorin maajoukkueen uusi päävalmentaja tavoitteenaan johdattaa maa MM-kisoihin 2014.  Kesällä 2011 Ecuador pelasi Copa Américassa voittamatta yhtään ottelua ja putosi lohkovaiheessa. Ecuador varmisti paikkansa MM-lopputurnauksessa lokakuussa 2013.
Meriitit

Nuorten MM-pronssia: 2003
Copa América
Neljäs: 2004
1.kierros: 2011
CONCACAF Gold Cup
Välierät: 2005, 2009
Puolivälierät: 2007
MM-kilpailut
1.kierros: 2010
Ruvaslahti

Ruvaslahti on kylä Pohjois-Karjalassa Polvijärven kunnan itäosassa Höytiäisen rannalla. Ruvaslahdelta Polvijärvelle on noin 20 kilometriä, Kolille noin 35 kilometriä ja Joensuuhun 60 kilometriä.  Höytiäisen  luonnollista  rantaviivaa on kylän alueella noin 40 kilometriä.
Kylällä on asukkaita noin 250 ja kotitalouksia 120. Kesäisin Ruvaslahden asukasmäärä lähes kaksinkertaistuu. Kesämökkejä Ruvaslahdella on yli 150.
Ruvaslahden elikeinojen perustana on maatalous. Tasaiset järvenpohjamaat ovat luoneet hyvät mahdollisuudet viljelylle.  Maatalouden rinnalle  on tullut enenevässä määrin uusimuotoista yrittäjyyttä. Suurimmat yksittäiset työllistäjät ovat hoitokoti Ukonhattu ja suojatyökeskus.
Historia

Ruvaslahden historia voidaan jakaa aikaan ennen Höytiäisen laskua ja Höytiäisen laskun jälkeen. Ruvaslahden historia alkaa varsinaisesti vasta Höytiäisen laskun jälkeen (Arkistoitu – Internet Archive). Ruvaslahden historia liittyy läheisesti myös Höytiäisen historiaan – Höytiäisen laskuun. Suurin  osa nykyisen Ruvaslahden pinta-alasta on entistä järvenpohjaa.
Professori Veijo Saloheimon tutkimuksen mukaan vanhimpana asuttuna paikkana (1640–1685), ennen Höytiäisen laskua, mainitaan Ruvasniemi. Ruvaslahdella vanhalle maalle aikoinaan rakennetut talot oli maarekisterissä merkitty Martonvaaran kylään kuuluviksi. Höytiäisen laskun jälkeen muodostetut tilat rekisteröitiin Ruvaslahden kylään kuuluviksi. Vesijättömaat kartoitettiin ensi kerran 1862.  Virallisesti Ruvaslahden kylä merkittiin maarekisteriin 31.1.1962.
Höytiäisen laskun vaikutuspiiriin kuuluvista kunnista Polvijärvi hyötyi eniten järvenlaskusta ja sai 65 % vesijättömaata. Myöhemmin aina vuoteen 1962 jatkuneissa vesijättömaiden järjestelytoimituksissa muodostettiin viisi maarekisterikylää: Kuljunlahti 98 tilaa, Ruvaslahti 149 tilaa, Kaijanlahti 169 tilaa, Rauanlahti 161 tilaa ja Niskaniemi 56 tilaa.
Ruvaslahdella on ollut parhaimmillaan kuusi kauppaa. 1980-luvulla kauppoja oli kaksi ja vuonna 2002 yksi. Apteekki toimi aina vuoteen 1923 saakka nykyisen koulun paikalla. Nykyinen Ruvaslahden koulu valmistui vuonna 1925. Sotien jälkeen oli Ruvaslahdella myös Osuuspankin sivukonttori ja Osuuskaupan yhdeydessä postitoimisto. Ennen sotaa Ruvaslahden koulussa oli yli sata oppilasta ja viisi opettajaa. Väestönlisäys siirtolaisten tullessa sodan aikana ja sotien jälkeen aiheutti sen, että Ruvaslahden koulupiiri jaettiin kolmeen osaan, Varosen, Ruvaslahden ja Oriniemen koulupiireihin, ja koulut toimivat kolmiopettajaisina. 1960–70-luvuilla alkoi voimakas muuttoliike Etelä-Suomen kaupunkeihin ja Ruotsiin. Työtilaisuuksien puuttuessa kotiseudulla nuoret hakeutuivat asutuskeskuksiin opiskelemaan tai työhön. Kun väestö väheni vajaaseen 400 asukkaaseen, koulupiirit yhdistettiin takaisin entiselleen. Kyläläisten sinnikkäällä tuella Ruvaslahden kyläkoulu jatkoi toimintaansa vuoteen 2016 asti.
Kylätoiminta

Ruvaslahdella on toiminut kyläyhdistys vuodesta 1980. Tapahtumien keskipisteenä on usein Ruvaspirtti (Noisniementie 3, Ruvaslahti).
Ruvaslahdelle perustettiin 1982 oma vesiosuuskunta ja vesilaitos. Nykyisin liittymiä on runsaat 400.
Vuonna 2002 julkaistiin Ruvaslahden kyläkirja, joka kertoo kylän muodostumisesta, elinkeinojen ja asutuksen kehittymisestä, järjestöistä, tapahtumista, keskeisistä henkilöistä, kulttuurielämästä ja asuinpaikkojen historiasta.
Ruvaslahden kyläyhdistys ylläpitää kahta yleistä venerantaa.
Kylän tiedotusta varten on omat nettisivut .
Ruvaslahden urheilukentällä on kesäisin urheilutoimintaa lapsille ja aikuisille.
Ruvaslahden kylälle laadittiin kyläsuunnitelma 2007.
Takamori

Takamori tarkoittaa seuraavia:
Takamori, Japanin maaseutukaupunki Kumamoton prefektuurissa
Takamori, Japanin maaseutukaupunki Naganon prefektuurissa
Sukunimenä

Saigō Takamori (1828–1877), japanilainen samurai ja poliitikko
Yasuo Takamori (s. 1934), japanilainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Takamori”, voi hakea sivunnimihaulla, laajalla sivunnimihaulla tai tekstihaulla.
Rusty Cage

| ”Rusty Cage” Soundgarden |
| --- | --- | --- |

Singlen tiedot
 Albumilta: Badmotorfinger
 Äänitetty : maalis–huhtikuu 1991
 Julkaistu: huhtikuu 1992
 Tekijä(t): Chris Cornell
 Tuottaja(t): Terry Date, Soundgarden
 Tyylilaji: grunge, alternative metal
 Kesto: 04.25
 Levy-yhtiö: A&M
Soundgardenin muut singlet
| ”Outshined” 1991 | ”Rusty Cage” 1992 | ”Spoonman” 1994 |
”Rusty Cage” on yksi Soundgardenin tunnetuimmista kappaleista. ”Rusty Cage” julkaistiin albumilla Badmotorfinger vuonna 1991 sekä singlenä vuonna 1992. Se sisältyi myös Soundgardenin kokoelmalle A-Sides.
Kappale tunnetaan sen kitarariffistä, jossa on käytetty wah-wah-pedaalia.
Kappaletta on myös käytetty videopeleissä, kuten Grand Theft Auto: San Andreas ja Road Rash.
Johnny Cash on tehnyt kappaleesta oman versionsa. Se löytyy hänen albumiltaan Unchained , joka voitti parhaan Country-albumin Grammy-palkinnon.
Kappaleet

Rusty Cage (Edit) – 3.50
Rusty Cage (LP Version) – 4.26
Touch Me – 2.50
Stray Cat Blues – 4.40
Aiheesta muualla

Discogs
Albumi Rusty Cage Encyclopaedia Metallum -sivustolla (englanniksi)
Soundgarden
| --- | --- |
Studioalbumit::   Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::   Screaming Life  Fopp  Loudest Love  SOMMS  Songs from the Superunknown 
Kokoelma::   Screaming Life/Fopp  A-Sides  Telephantasm 
Videot::   Louder Than Live  Motorvision 
Singlet::   "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::   Grunge  Audioslave  Hater  Temple of the Dog
Surryn piirikunta (Virginia)

Surryn piirikunta (engl. Surry County) on Yhdysvaltojen Virginian osavaltiossa sijaitseva piirikunta. Sen väkiluku oli 6 422 vuonna 2019. Piirikunnan hallintokeskus on Surryn kunta. Piirikunta perustettiin vuonna 1652.
Aiheesta muualla

Kuvia tai muita tiedostoja aiheesta Surryn piirikunta (Virginia) Wikimedia Commonsissa
Susanne Winter

Susanne Winter (s. 23. heinäkuuta 1957 Graz) on itävaltalainen vapauspuolueen poliitikko. Hän valittiin vuonna 2008 maan kansalliskokoukseen, ja hän on myös vaikuttanut Grazin kunnallispolitiikassa. Hän on ollut puolueensa jäsenenä vuodesta 1997. Hän opiskeli aikoinaan lääke- ja oikeustieteitä.
Winter on nimittänyt Muhammadia "lapsen hyväksikäyttäjäksi", joka kirjoitti Koraanin epilepsiakohtausten takia. Hän puhui vaalikampanjansa aikana myös "maahanmuuttotsunamista". Winter sai tappouhkauksen ääriuskonnolliselta taholta. Puolueeseenkin on kohdistettu lukuisia uhkauksia Winterin puheiden johdosta. Winter sai tammikuussa 2009 puheistaan kolmen kuukauden ehdollisen vankeustuomion ja 24 000 euroa sakkoja. Hän valitti tuomiostaan, mutta tehty valitus ei mennyt läpi.
Aiheesta muualla

Wikiuutisissa on aiheeseen liittyvä uutinen: Puheet islamista ja maahanmuutosta toivat poliitikolle jättiläissakot
Surrey Quaysin rautatieasema

Surrey Quaysin rautatieasema on London Overgroundin asema Southwarkin alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueella 2.
Surrey Quaysin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.
Aiheesta muualla

Surrey Quaysin asema National Railin sivuilla (englanniksi)
Susanthika Jayasinghe

| Mitalit | Mitalit | Mitalit |  |
| --- | --- | --- | --- |
|  Susanthika Jayasinghe Osakassa 2007 |  Susanthika Jayasinghe Osakassa 2007 |  Susanthika Jayasinghe Osakassa 2007 |  |
Maa:   Sri Lanka
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | 200 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Ateena 1997 | 200 m |  |
|  Pronssia | Osaka 2007 | 200 m |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Colombo 2002 | 100 m |  |
|  Kultaa | Colombo 2002 | 200 m |  |
|  Kultaa | Amman 2007 | 100 m |  |
|  Kultaa | Amman 2007 | 200 m |  |
Susanthika Jayasinghe (s. 17. joulukuuta 1975) on entinen srilankalainen pikajuoksija.
Jayasinghe karsiutui Göteborgin MM-kisoissa 1995 100 metrin juoksun toisissa alkuerissä ajalla 11,76. Kaksi vuotta myöhemmin hän voitti Ateenan MM-kisoissa MM-hopeaa 200 metrin juoksussa ajalla 22,39. Vuonna 1999 hän karsiutui Sevillan MM-kisoissa 100 metrin alkuerissä ajalla 11,42 ja sijoittui GP-finaalissa 200 metrillä kahdeksanneksi. Sydneyn olympialaisissa 2000 hän karsiutui 100 metrin välierissä ajalla 11,33, mutta voitti olympiapronssia 200 metrillä ajalla 22,28. KOK:n päätöksellä pronssi muutettiin myöhemmin hopeaksi Marion Jonesin jäätyä kiinni dopingista. Seuraavana vuonna hän juoksi Lissabonin sisäratojen MM-kisoissa 200 metrillä neljänneksi.
Jayasinghe sijoittui 2002 Kansainyhteisön kisoissa 100 metrillä neljänneksi ajalla 11,08. Myöhemmin samana vuonna hän voitti Aasian-mestaruuskisoissa kultaa sekä 100 että 200 metrillä ja juoksi yleisurheilun maailmancupissa kolmanneksi 100 metrillä ja neljänneksi 200 metrillä. Pariisin MM-kisoissa 2003 hän karsiutui 100 metrin alkuerissä. Neljä vuotta myöhemmin Osakan MM-kisoissa hän karsiutui 100 metrin alkuerissä, mutta voitti MM-pronssia 200 metrillä.
Jayasinghe ilmoitti helmikuussa 2009 lopettavansa kilpauransa.
Ennätykset

100 metrin juoksu: 11,04 (2000)
200 metrin juoksu: 22,28 (2000)
Szonja Hozmann

Szonja Hozmann (s. 27. huhtikuuta 2001) on unkarilainen alppihiihtäjä. Hänen seuransa on Procelero SE.
Hozmann osallistui vuoden 2018 talviolympialaisiin. Hän sijoittui suurpujottelussa 49:nneksi ja keskeytti pujottelussa. Hän kuului myös Unkarin ensimmäisellä kierroksella tippuneeseen joukkueeseen sekajoukkuekilpailussa.
Szymbark (Pommerin voivodikunta)

| Szymbark Szimbark |
| --- | --- |
 Vuonna 1882 valmistunut Pyhän Jeesus-lapsen Teresan kirkko
 Szymbark
 Koordinaatit: 54°13′08″N, 18°06′08″E 
Valtio:  Puola
Voivodikunta:  Pommeri
Piirikunta:  Kartuzy
Kunta:  Stężyca
Perustettu:  1600-luvulla
Hallinto:  
 – Asutustyyppi:  kylä
Pinta-ala:  
 – Kokonaispinta-ala:  12,6 km²
Korkeus:  250 m
Väkiluku (2020):  725
Postinumero:  83-315
Suuntanumero(t):  (+48) 58
Rekisterikilpi:  GKA
Infobox OKVirheellinen NIMI-arvo: 
Szymbark (kašubiksi Szimbark, saks. Schönberg) on kylä Puolassa Stężycan kunnassa Kartuzyn piirikunnassa Pommerin voivodikunnassa. Se sijaitsee valtatien 20 varrella.
Szymbarkin kylä sijaitsee Stężycan kunnan eteläosassa. Sen pinta-ala on noin 12,6 neliökilometriä, josta noin 37,1 prosenttia kuuluu sen keskusosakylään eli varsinaiseen Szymbarkiin ja loput muihin osakyliin, jotka ovat Drozdowo, Kolano ja Wieżyca. Yli puolet kylästä on maatalousmaata.
Szymbark sijaitsee kokonaan Kasubian maisemapuiston alueella. Sen alueen korkeus merenpinnasta on yleisesti noin 250 metriä, joten se on yksi Pommerin korkeimmista paikoista. Noin 329 metrin korkuinen Wieżyca-kukkula sijaitsee puolentoista kilometrin päässä kylästä. Szymbarkin kylän alueella on kuusi luonnonmuistomerkkiä.
Szymbark perustettiin 1600-luvulla, jolloin saksalaiset alkoivat asuttaa sitä. He nimesivät paikan Schönbergiksi, mistä puolankielinen nimi on sittemmin väännetty. Alueen varhaisemman asutuksen oli hävittänyt kulkutauti.
Szymbarkin väkiluku oli vuoden 2020 lopussa 725. Vuonna 2007 sen väkiluku oli ollut 656.
Szymbark on tullut kuuluisaksi kylälle vuonna 2007 avatusta maailman ensimmäisestä ylösalaisin-talosta. Vuonna 2009 kylässä oli myös postitoimisto, kirkko, yleinen kirjasto, koulukeskus, vapaaehtoispalokunta sekä yksityinen terveyskeskus.
Szwed

Szwed on muun muassa seuraavien henkilöiden sukunimi:
Aleksandra Szwed (s. 1990), puolalainen näyttelijä
Zuzanna Szwed (s. 1977), puolalainen taitoluistelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Szwed”, voi hakea sivunnimihaulla, laajalla sivunnimihaulla tai tekstihaulla.
Taskukamera

Kodakin taskukamera
Taskukameraksi (engl. pocket camera) kutsutaan taskuun sopivaa kameraa. Aikaisemmin suuri osa kameroista oli suurikokoisia, minkä vuoksi käsite pokkari oli myynnillisesti tarpeellinen. Vuosisadan alussa Leica kehitti taskukokoisen kinokameran.
Sztumin piirikunta

Sztumin piirikunta (puol. powiat sztumski) on Puolan piirikunta Pommerin voivodikunnassa. Alueen väkiluku oli vuoden 2019 lopussa 41 302. Piirikunta jakautuu viiteen maalaiskuntaan, jotka ovat Dzierzgoń, Mikołajki Pomorskie, Stary Dzierzgoń, Stary Targ ja Sztum.
Sztumin piirikunta perustettiin 1. tammikuuta 2002, mihin asti siihen kuuluvat kunnat olivat osa Malborkin piirikuntaa.
Sztumin piirikunnan pinta-alasta 17,4 prosenttia oli metsän peitossa vuonna 2018.
Sztumin piirikunnan työttömyysaste oli vuoden 2019 lopussa 8,4 prosenttia.
Piirikunnan väestöpyramidi 2014.
Vuoden 2019 lopussa Sztumin piirikunnan asukkaista 50,1 prosenttia oli naispuolisia ja 49,9 prosenttia miespuolisia. Alle 18-vuotiaat muodostivat 19 prosenttia piirikunnan väestöstä, työikäiset 62,2 prosenttia ja eläkeikäiset 18,9 prosenttia väestön keski-iän ollessa 40,3 vuotta. Vuonna 2019 piirikunnassa syntyi 380 lasta. Sztumin piirikunnan väkiluvun ennakoidaan pienenevän 34 286 asukkaaseen vuoteen 2050 mennessä.
Takamatsu Construction Group

| Takamatsu Construction Group |
| --- | --- |

Osake:  TYO: 1762
ISIN:  JP3457900003
Perustettu:  1917
Henkilöstö:  4 300 (2020)
Kotisivu:  www.takamatsu-cg.co.jp
Infobox OKVirheellinen NIMI-arvo: 
Takamatsu Construction Group (jap. 株式会社 髙松コンストラクショングループ, Kabushikigaisha takamatsu konsutorakushongurūpu) on japanilainen holdingyhtiö, joka omistaa 21 tytäryritystään. Näistä tärkeimmät ovat Takamatsu Corporation ja 
Asunaro Aoki Construction Co. Ltd.
Takamatsu Corporation on kiinteistönkehitys- ja rakennusyhtiö joka rakentaa muun muassa kerrostaloja, liiketiloja ja tuotantolaitoksia. Se on perustettu vuonna 1917.
Asunaro Aoki Construction rakentaa yhteiskuntatekniikkaa kuten tunneleita, siltoja ja patoja tavallisten rakennusten lisäksi.
Takamatsu Construction Group on listattu Tokion pörssiin ja sillä oli vuonna 2020 yli 4300 työntekijää.
Aiheesta muualla

Viralliset verkkosivut (japaniksi, englanniksi)
Sven Wannäs

| Sven Wannäs> Henkilötiedot |
| --- | --- |
Syntynyt: 24. marraskuuta 1964 (ikä 59) Sundby, Pedersören kunta
Muusikko
Tyylilajit:   Hard Rock  Heavy Metal  Industrial Metal  Proge  Blues 
Soittimet:  Kosketinsoitin
Yhtyeet:  Fantasia (2015-)  St Marcus Blues Band (2015-)  Kaos Krew (2013-)  Solid Faces (2008-)  Stormwing (1986-1996)
Aiheesta muualla
Kotisivut
  [ Muokkaa Wikidatassa ] [ ohje ]  
Sven Magnus Wannäs (s. 24. marraskuuta 1964 Sundby, Pedersören kunta) on suomalainen kosketinsoittaja. Hänet tunnetaan muun muassa yhtyeistä Stormwing, Kaos Krew, Fantasia, St Marcus Blues Band ja Solid Faces.
Wannäs on myös toiminut skotlantilaisen rock-laulaja Doogie Whiten kosketinsoittajana Suomen-konserteissa vuonna 2009 ja 2015.